CELEX: 32021D1711
Language: mt
Date: 2021-09-23 00:00:00
Title: Deċiżjoni tal-Kummissjoni (UE) 2021/1711 tat-23 ta’ Settembru 2021 li taħtar membri tal-bord li jassistu lill-Kummissjoni fl-għażla tal-kandidati biex iwettqu d-dmirijiet ta’ membri ta’ qrati u tribunali internazzjonali tal-investiment

24.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 339/123
               
            
         DEĊIŻJONI TAL-KUMMISSJONI (UE) 2021/1711
         tat-23 ta’ Settembru 2021
         li taħtar membri tal-bord li jassistu lill-Kummissjoni fl-għażla tal-kandidati biex iwettqu d-dmirijiet ta’ membri ta’ qrati u tribunali internazzjonali tal-investiment
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Billi:
         
                     (1)
                  
                  
                     Fit-16 ta’ Diċembru 2020 il-Kummissjoni adottat id-Deċiżjoni C (2020) 8905 final li tistabbilixxi bord biex jassisti lill-Kummissjoni fl-għażla tal-kandidati biex iwettqu d-dmirijiet ta’ membri ta’ qrati u tribunali internazzjonali tal-investiment u ta’ rosters jew qrati u tribunali internazzjonali oħra (il-“bord”).
                  
               
                     (2)
                  
                  
                     Skont id-Deċiżjoni C (2020) 8905 final, l-għan tal-bord huwa li jiżgura proċess ta’ għażla rigoruż u jiżgura l-ogħla standards ta’ indipendenza, imparzjalità u kompetenza tal-individwi magħżula.
                  
               
                     (3)
                  
                  
                     Skont l-Artikolu 4(1) tad-Deċiżjoni C (2020) 8905 final, il-bord jenħtieġ li jkun magħmul minn erba’ membri, li wieħed minnhom għandu jiġi nnominat mill-Kummissjoni, wieħed mill-Kunsill, wieħed mill-Istati Membri, u wieħed mill-Parlament Ewropew.
                  
               
                     (4)
                  
                  
                     F’Jannar 2021, il-Kummissjoni ppubblikat sejħa miftuħa għal applikazzjoni għall-persuna nominata tal-Kummissjoni għall-bord (1). Sadattant, kemm il-Parlament Ewropew kif ukoll il-Kunsill, flimkien mal-Istati Membri, wettqu l-proċeduri tagħhom għall-għażla tal-persuni nominati rispettivi tagħhom għall-bord.
                  
               
                     (5)
                  
                  
                     Fit-17 ta’ Marzu 2021 il-President tal-Parlament Ewropew informa lill-President tal-Kummissjoni bl-ismijiet ta’ kandidata mara kandidat u raġel bħala l-persuni nominati tal-Parlament għall-panel, sabiex il-Kummissjoni tkun tista’ tqis il-bilanċ kumplessiv bejn is-ġeneri tal-bord fid-deċiżjoni tan-nomina tagħha.
                  
               
                     (6)
                  
                  
                     Fit-17 ta’ Mejju 2021 il-Kummissjoni temmet il-proċess tal-għażla tagħha.
                  
               
                     (7)
                  
                  
                     Fit-22 ta’ Lulju 2021 il-Kunsill informa lill-Kummissjoni bl-ismijiet tal-kandidati nominati rispettivi tal-Kunsill u tal-Istati Membri,
                  
               ADOTTAT DIN ID-DEĊIŻJONI:
         
            Artikolu 1
            Il-persunili li ġejjin huma nominati bħala membri tal-bord stabbilit bid-Deċiżjoni C (2020) 8905 final:
            
                        (1)
                     
                     
                        Is-Sur Bruno Simma;
                     
                  
                        (2)
                     
                     
                        Is-Sinjura Inge Govaere;
                     
                  
                        (3)
                     
                     
                        Is-Sur Jan Klabbers;
                     
                  
                        (4)
                     
                     
                        Is-Sur Pavel Šturma.
                     
                  
         
            Artikolu 2
            Skont l-Artikolu 4(6) tad-Deċiżjoni C (2020 ) 8905 finali u wara t-tligħ bil-polza:
            
                        (1)
                     
                     
                        Is-Sinjura Inge Govaere u s-Sur Pavel Šturma jinħatru għal perjodu ta’ sitt snin li ma jiġġeddidx li jibda mid-data tal-pubblikazzjoni ta’ din id-Deċiżjoni;
                     
                  
                        (2)
                     
                     
                        Is-Sur Bruno Simma u s-Sur Jan Klabbers jinħatru għal perjodu ta’ disa’ snin li ma jiġġeddidx li jibda mid-data tal-pubblikazzjoni ta’ din id-Deċiżjoni.
                     
                  
         
            Artikolu 3
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-23 ta’ Settembru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  Disponibbli hawn: https://trade.ec.europa.eu/doclib/docs/2021/january/tradoc_159356.01.2021.pdf